**Petar Popijač**

**Žerjavica / Embers**

**Galerija Božidar Jakac – lapidarij**

**Kostanjevica na Krki**

**12. september – 21. november 2014**

**otvoritev: 12. september 2014 ob 19. uri**

**kustos razstave: Goran Milovanović**

**Na otvoritvi bodo z avdio-vizualnim performansom nastopili: WeЯTime-Collective**

**ter Izidor Popijač – Žiga (performans: »Kovač«)**

V specifičnem, za prostore lapidarija koncipiranem projektu, je mlad hrvaški kipar Petar Popijač (1988, Varaždin) znova dokazal popolno eksistencialno predanost mediju sodobnega kiparstva, ki prežema njegovo bit v celoti. Njegove eksperimentalne kreativne poteze imajo širok diapazon, ki se ne zapira v likovne stilske opredelitve in ne zamejuje kreativnih idej, pri čemer pa vendarle daje pomemben poudarek metjejskemu znanju (predvsem izjemnemu občutku za kompozicijo) in tehnološkim zakonitostim, njegova premišljena vsebina, ki je po navadi asociativna in gledalca nagovarja kot sogovornika, pa ostaja ontološka.

Avtor je projekt zasnoval tako, da v njem začutimo zgodovinsko namembnost prostora v duhovnem smislu in tudi materialno prežetost konstituiranja prostora v zadnjem obdobju, ko ima pomembno vlogo kot materija prav hrast. Ravno izbor hrasta, ki pa ni le navaden hrastov les, temveč gre za subfosilna debla hrastov, značilne sivkaste barve, ki so bila več kot tisočletje zakopana globoko v plasteh zemlje, večplastno povezuje Popijačevo čutenje brezčasnosti nekdanjega samostanskega prostora, kjer senzualen umetnik postane le ponovni prevodnik energij. Prav izbor materiala je tisto, kar najbolj opredeljuje tokratno Popijačevo postavitev, konceptualno pa je prežet z idejo vročine, kot energijo, ki brez preprek prehaja skozi materijo in jo modificira, kar je značilno tudi za kiparski postopek.

Besedilo: Goran Milovanović

Fotografije:

Petar Popijač, *Kovačnica*, 2014, foto Tomaž Grdin, ©Galerija Božidar Jakac, Kostanjevica na Krki

Petar Popijač, *Lesena peč*, 2014, foto Tomaž Grdin, ©Galerija Božidar Jakac, Kostanjevica na Krki

Petar Popijač, *Samosežig*, 2014, foto Tomaž Grdin, ©Galerija Božidar Jakac, Kostanjevica na Krki